CELEX: C2006/010/22
Language: sk
Date: 2006-01-14 00:00:00
Title: Vec C-386/05: Návrh na začatie prejudiciálneho konania podaný uznesením Oberster Gerichtshof z  28. septembra 2005 , ktorý súvisí s konaním: Color Drack GmbH proti Lexx International Vertriebs GmbH

14.1.2006   
            
            
               SK
            
            
               Úradný vestník Európskej únie
            
            
               C 10/11
            
         Návrh na začatie prejudiciálneho konania podaný uznesením Oberster Gerichtshof z 28. septembra 2005, ktorý súvisí s konaním: Color Drack GmbH proti Lexx International Vertriebs GmbH
   (Vec C-386/05)
   (2006/C 10/22)
   Jazyk konania: nemčina
   Oberster Gerichtshof podal uznesením z 28. septembra 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Color Drack GmbH proti Lexx International Vertriebs GmbH a bol doručený kancelárii Súdneho dvora 24. októbra 2005.
   Oberster Gerichtshof žiada Súdny dvor, aby rozhodol o nasledujúcej otázke:
   Je potrebné vykladať článok 5 bod 1 písm. b) nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Ú. v. ES L 12, s. 1; Mim. vyd. 19/004, s. 42) tak, že predajcu hnuteľných vecí, ktorý má sídlo na území jedného členského štátu a ktorý tak, ako bolo dohodnuté, dodal tovar kupujúcemu, ktorý má sídlo na území iného členského štátu, na rôzne miesta v tomto inom členskom štáte, môže kupujúci žalovať, pokiaľ ide o zmluvný nárok týkajúci sa všetkých (čiastkových) zmluvných plnení – v každom prípade podľa voľby žalobcu – pred súdom jedného z týchto miest (plnenia)?